The Romeros Oyunu - Y8.com üzerinde online oyna
1.84 MB 29 nov 2010 tarihinde eklendi 15,118 kez izlendi Eklenti gerekiyor
<a target="_blank" href="https://www.y8.com/games/the_romeros"><img alt="The Romeros" class="playable" src="https://img-hws.y8.com/cloud/y8-thumbs/23107/small.jpg" /><br />The Romeros<br />Şimdi Oyna!</a> Hoe lank voor ons ook sê: ‘We prefer English’? | Netwerk24
Hoe lank voor ons ook sê: ‘We prefer English’?
Deur Gerhard van Huyssteen 17 Februarie 2018 00:00
So byna tien jaar gelede had ek die voorreg om by die eens glorieryke Wetenskaplike en Nywerheidsnavorsingsraad (WNNR) te werk. Die twee jaar “diensplig” daar was besonder leersaam, nie net ten opsigte van navorsing en tegnologie nie . . .
Ek bevind my in ’n ryke multikulturele en veeltalige omgewing. As taalkundige boei die talige taferele wat voor my afspeel, my eindeloos. Ek sien die uitdagings en interessanthede van Engels as lingua franca. Terselfdertyd probeer ek ’n bietjie van die ander mense se tale leer, om darem ten minste “hallo” en “totsiens” aan my kollegas te kan sê.
My direkte hoof is Kagiso Chikane, eggenoot van die apartheidstrydros eerw. Frank Chikane, wie se voete destyds deur oudmin. Adriaan Vlok gewas is. Sy is ’n waardige vrou; altyd voortreflik geklee wanneer sy uit haar blink Mercedes-Benz klim.
In die eerste paar weke wat ek daar werk, groet ek haar in die verbygang altyd vrolik met ’n Tswana: “Dumela, Mofumahadi Chikane”, gewoon omdat dit die Afrikataal is wat makliker oor my tong rol.
Ek vermoed heimlik dat sy dalk nie van die getswanary van my hou nie, dalkies omdat haar moedertaal – as ek reg onthou – Tsonga is.
By die eerste en beste private gesprek wat ons het, vra ek haar uit oor die kwessie.
“Beskou u my as respekloos as ek u in Tswana groet, mevrou?” vra ek in my beste Pretoria-Engels.
Actually, I would prefer it if you greet and address me in English.
“So, leer my dan om u in Tsonga te groet. Ek leer graag!”
As selfopgelegde (sover ek kan agterkom) uitgewekenes in die VSA het sy en die eer­waarde eintlik heeltemal verengels.
Selfs ná hul terugkoms na Suid-Afrika het Engels hul huistaal gebly.
“En met ander Afrikane hier in Pretoria?
“Byvoorbeeld met die pompjoggie by Caltex of die kassier by Spar?”
“You see, back in those days, you white people wanted us to speak African languages, far away in the homelands you created for us. That was a way of keeping us uneducated, of depriving us of opportunities. So, if you couldn’t speak Eng-lish, you were a second-hand citizen, and you would receive second-hand treatment. And it is still like that today. If I speak Tsonga with the car ­
guard, I get second-hand treatment. And if I speak English with him, I show him that I respect him as a human in his own right.”
21 Februarie is jaarliks Internasionale Moedertaaldag en daarom is Februarie moedertaalmaand by Afrikaans.com. Gaan lees, kyk en luister gerus op hul webwerf na al die insiggewende perspektiewe.
Maar in my binnekamer wonder ek stil-stil hoe lank dit nog gaan duur voordat Afrikaanse mense ook sê: “We
prefer English, because we don’t want to be second-hand citizens.”
Meer oor: Taal | Afrikaans | Engels